**Tesztelési jegyzőkönyv**

Dátum: 2020. 05.13.

Tesztelők: hetedik osztályos tanulók (az önként jelentkezők közül azok, akinél a szülő is beleegyezett)

Feladatuk az oldalon történő **megoldandó feladat generálása**, illetve az ehhez szükséges **belépés** tesztelése volt. A teszteléshez többféle eszközt használtak (számítógép, telefon stb.), nem jelezte senki hogy az általa használt eszközzel nem tudja elvégezni a tesztet.

Regisztrálás során nagyon rendesek voltak, a saját vezeték- és keresztnevüket adták meg, de természetesen bármilyen névvel tudtak volna regisztrálni. Jól jönne egy „nem elfogadható” név szűrés, bár elég nehéz lenne mindent kiszűrni.

Az email cím megadására kisebb gyerekek esetében talán nem is lenne szükség, hiszen többségük nem küld- és fogad emailt, esetleg a szüleik email címét tudják megadni. Tesztelés során kiderült hogy a @ meglétét, és a @ után kötelező karaktert vár az ellenőrzés, de ez nem elegendő. Ezt biztosan korrigálni kellene!

A belépés jól működik. A korábban regisztrált felhasználónévvel és jelszóval a rendszer beenged, amennyiben hibásan kerül név, jelszó leütésre, a felhasználó *Rossz név/jelszó kombináció* üzenetet kap.

Az oldalra belépve a legördülő menük segítségével egyszerűen tudtak feladatokat generálni, kérésemnek megfelelően mindenki változtatott a legördülő menük alapbeállításain. Kértem, hogy a generált feladatokról készítsenek képernyőfotót. Többen (13 tanuló) fel is töltötte ezt a fotót úgy, mintha kész feladatot küldene vissza, ily módon tesztelve az oldal harmadik nagyobb egységét is. A feltöltéssel senkinek nem volt problémája, minden szokásos kép formátumot fel tudtak tölteni.