**Tesztelési jegyzőkönyv**

Dátum: 2020. 05.01. – 05.14.

Tesztelők: hetedik osztályos tanulók

Feladatuk az oldalra történő **regisztráció**, illetve a **belépés** tesztelése volt.

A regisztráció nélküli belépés nem támogatott, tehát ha valaki csak beír egy felhasználónevet és jelszót, még nem engedi be a rendszer.

Regisztrálás során meg kell adni egy tetszőlegesen választott nevet, itt használható akár kisbetű, akár nagybetű is. Mivel gyerekekről van szó, lehet, hogy fejleszteni lehetne egy „csúnya szó szűrő” alkalmazást ide, hogy bármit ne adhassanak meg, bár ez kiküszöbölhető lehet azzal, hogy a GDPR miatt úgyis a szülővel, gondviselővel kell a regisztrációt elvégezniük.

Az email cím beírására több teszt született. Az biztosan jól fut, hogy email cím formátumot, tehát @ karakterrel ellátott szöveget kell megadni. Kisbetű és nagybetű használható, de speciális karakterek, szünetek nem fogadhatók el sem a @ karakter előtt, sem az után. Viszont további fejlesztésre szorul, hogy a kukac után bármilyen formátum bekerülhet, nem jelzi a rendszer, ha nem egy gmail.com, freemail.hu, tehát valamelyik levelezőkiszolgáló által biztosított email cím kerül regisztrálásra.

A jelszavak megadása jól működik, azaz a jelszóismétlés funkció megfelelően van beállítva. Ha a második esetben elütés történik vagy bármilyen nem egyezés, a regisztráció nem folytatódik.

A belépés jól működik. A korábban regisztrált felhasználónévvel és jelszóval a rendszer beenged, amennyiben hibásan kerül név, jelszó leütésre, a felhasználó *Rossz név/jelszó kombináció* üzenetet kap.